CELEX: 62012FN0156
Language: el
Date: 2012-12-20 00:00:00
Title: Υπόθεση F-156/12: Προσφυγή-αγωγή της 20ής Δεκεμβρίου 2012 — ΖΖ κατά Επιτροπής των Περιφερειών

9.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/31
            
         Προσφυγή-αγωγή της 20ής Δεκεμβρίου 2012 — ΖΖ κατά Επιτροπής των Περιφερειών
   (Υπόθεση F-156/12)
   2013/C 71/55
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: L. Levi, δικηγόρος)
   
      Καθού-εναγομένη: Επιτροπή των Περιφερειών της Ευρωπαϊκής Ένωσης
   
      Αντικείμενο και περιγραφή της διαφοράς
   
   Ακύρωση της αποφάσεως περί απορρίψεως του αιτήματος καταβολής αποζημιώσεως λόγω των παράνομων ενεργειών της Επιτροπής των Περιφερειών και αίτημα προς αποκατάσταση της περιουσιακής ζημίας και προς ικανοποίηση της ηθικής βλάβης.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 17ης Φεβρουαρίου 2012 περί απορρίψεως του από 19 Οκτωβρίου 2011 αιτήματός του για καταβολή αποζημιώσεως λόγω των παράνομων ενεργειών της Επιτροπής των Περιφερειών·
            
         
               —
            
            
               εν ανάγκη, να ακυρώσει την απόφαση της Επιτροπής των Περιφερειών της 10ης Σεπτεμβρίου 2012, η οποία του κοινοποιήθηκε με ηλεκτρονικό μήνυμα αυθημερόν και διά συστημένης επιστολής με απόδειξη παραλαβής στις 12 Σεπτεμβρίου 2012, περί απορρίψεως της ενστάσεως του προσφεύγοντος-ενάγοντος·
            
         
               —
            
            
               να υποχρεώσει την Επιτροπή των Περιφερειών στην καταβολή επιδόματος 354 000 ευρώ προς αποκατάσταση της περιουσιακής ζημίας, ποσό του οποίου ο προσδιορισμός είναι προσωρινός, και ποσού 100 000 ευρώ προς ικανοποίηση της ηθικής βλάβης, ποσό του οποίου ο προσδιορισμός γίνεται ex aequo και bono·
               
            
         
               —
            
            
               να καταδικάσει την Επιτροπή των Περιφερειών στο σύνολο των δικαστικών εξόδων.